Darren Cahill a marturisit ieri intr-un interviu pentru The Guardian ca o parte din succesul Simonei Halep din ultimele luni se datoreaza si psihologului sportiv Alexis Castorri.

La inceputul acestui an povesteam intr-o postare de aici de pe blog despre exercitiile mentale pe care le recomanda Alexis in cartea sa „36 mental workouts for peak perfomance at work, at play, in relationship” si despre colaborarea ei cu Ivan Lendl.

Castorri – care lucreaza cu unii dintre cei mai importanti oameni ai lumii (de la lideri politici pana la mari sportivi sau mari oameni de afaceri) – locuieste in Florida si este o persoana foarte discreta. Exista extrem de putine informatii publice despre ea (cel mai adesea mentionari ale unor sportivi care au lucrat cu ea – Lendl sau Andy Murray).

In prefata cartii pe care o detin (o aparitie editoriala din 1998, editia revizuita a primei aparitii din 1992), Ivan Lendl povesteste impactul pe care munca doamnei Castorri a avut-o asupra sa.

Acum cu detaliile lui Cahill despre colaborarea Simonei cu Alexis Castorri, lucrurile incep sa semene.

Lendl spune ca avea 24 de ani cand a inceput sa lucreze cu Catorri pe care a intalnit-o prima data in 1984. Era numar 3 in clasamentul ATP, dar voia sa fie numarul 1, asa ca incepuse sa faca mai multe ajustari in pregatirea sa – de la alimentatie pana la pregatirea fizica.

„Dupa 7 luni de discutii, Alexis a creat pentru mine o serie de exercitii mentale, toate extrem de eficiente, care puteau fi executate in 15-20 de minute. Trebuia sa le fac de cateva ori pe zi, ca un antrenament al muschilor mintii”, povesteste Lendl in prefata cartii.

Lendl povesteste ca a rugat-o pe Alexis Castorri sa-l ajute sa se concentreze mai bine asupra mingii, sa poata faca fata distragerii atentiei de pe teren, cand in timpul unui meci se intampla o multime de lucruri in jurul unui jucator.

Doamna Castorri i-a creat un exercitiu prin care isi antrena atentia in micile detalii, exercitiul se afla in carte in aceasta formula.

Lendl mai povesteste de un exercitiu care l-a ajutat mult „ Overcoming daily frustrations” si el prezent in carte.

*

De partea cealalta, Castorri povesteste cum s-au vazut primele intalniri si colaborari cu Ivan Lendl. Dupa ce l-a vazut la un turneu in Florida si au luat cina impreuna, la cererea unui prieten comun, tenismenul a sunat-o inaintea unui meci cu Stephan Edberg: „exista vreun exercitiu pe care l-as putea face ca sa vizualizez serviciul lui Edberg ca sa nu-mi mai fie frica de el?” a intrebat-o Lendl, iar terapeuta a creat un exercitiu pentru el, avertizandu-l insa ca s-ar putea sa nu fie eficient dupa doar cateva repetari via telefon. Lendl a pierdut meciul cu Edberg, dar s-a reintors la Castorri si, dupa lungi conversatii telefonice, a avut un program de exercitii doar pentru el.

Imi imaginez ca in 1992 cand a publicat prima data aceasta carte cu exercitii pentru problemele de zi cu zi ale unui om obisnuit, lumea a privit-o pe Alexis Castorri ca pe o ciudatenie. Vorbeste printre randuri de psihologie, de vise, simboluri, calugari tibetani si da niste solutii practice, sub forma unor exercitii aparent banale.

Lumea lui Castorri e insa una a discretiei si e cumva surprinzator ca antrenorul Simonei Halep a vrut sa-i dea credit public pentru munca pe care o face cu Simona. Castorri imbina terapia inspirata din teoriile lui Carl Roger cu exercitiile mentale si tehnicile de respiratie din yoga si, mai mult ca sigur, exercitiile sale au avansat mult de la aparitia acestei carti acum mai bine de 20 de ani.

La cat de discreta este si Simona Halep, e foarte putin probabil sa intre in detalii despre ce exercitii i-a pregatit terapeuta.

Ce e insa, cred, de invatat din asta, din imbunatatirea fortei mentale a Simonei Halep e ca teoria lui Castorri se verifica inca o data. Ea spune ca exista muschi ai creierului care trebuie incalziti si antrenati pentru a ne creste capacitatea de concentrare, pentru a lua decizii mai rapid, pentru a depasi frustrarile zilnice.

Si ca – intr-o lume cu tot mai mare presiune asupra fiecaruia dintre noi – aceste exercitii ar trebui facute zilnic, targetat pe nevoile noastre, asa cum facem exercitii la sala de sport pentru a ne mentine tonusul muscular.